Document ID: 32004R2125

KOMMISSIONENS FORORDNING (EF) Nr. 2125/2004
af 14. december 2004
om ændring af forordning (EØF) nr. 890/78 om gennemførelsesbestemmelser for certificering af humle
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1696/71 af 26. juli 1971 om den fælles markedsordning for humle (1), særlig artikel 2, stk. 5, og
ud fra følgende betragtninger:
(1)
Der bør foretages visse ajourføringer af Kommissionens forordning (EØF) nr. 890/78 (2) som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets (i det følgende benævnt »de nye medlemsstater«) tiltrædelse af Den Europæiske Union.
(2)
Forordning (EØF) nr. 890/78 fastsætter de angivelser, der skal anføres på certifikaterne på Fællesskabets officielle sprog. Disse angivelser bør også fastsættes på de nye medlemsstaters officielle sprog.
(3)
Forordning (EØF) nr. 890/78 fastsætter fristerne for medlemsstaternes fremsendelse til Kommissionen af listen over humleproduktionsområderne samt listen over certificeringscentrene. De omhandlede frister bør også fastsættes for de nye medlemsstater.
(4)
Forordning (EØF) nr. 890/78 bør ændres i overensstemmelse hermed.
(5)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Humle -
UDSTEDT FØLGENDE FORORDNING:
Artikel 1
I forordning (EØF) nr. 890/78 foretages følgende ændringer:
1)
Artikel 5a affattes således:
»Artikel 5a
Det i artikel 5 i forordning (EØF) nr. 1784/77 omhandlede certifikat skal være forsynet med mindst en af de i bilag IIa anførte angivelser anbragt af den myndighed, der er beføjet til at foretage certificeringen.«
2)
I artikel 6, stk. 3, indsættes som andet afsnit:
»Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet indsender meddelelserne inden den 1. januar 2005.«
3)
I artikel 11 indsættes følgende stykke:
»Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet indsender meddelelserne inden den 1. januar 2005.«
4)
Teksten i bilag I til nærværende forordning indsættes som bilag IIa.
5)
Bilag III affattes som angivet i bilag II til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. december 2004.

Labels: 16
17
0
3
7
15